Faren Jonas Henrik Stenersen var sogneprest i Nittedal 1795–1814. Svend tok artium som privatist i 1825 og ble cand.theol. i 1830. Han var først personalkapellan hos faren før han i 1832 ble sogneprest i Tolga. Han ble i 1837 den første ordføreren i Tolga. I 1839 ble han sogneprest i Elverum, og fra 1847 også prost i Sør-Østerdal prosti. Fra 1853 var han sogneprest i Nannestad, og fra 1857 også prost i Øvre Romerike prosti. Mens han var i Elverum var han ordfører i Elverum 1841–1845.